АҞӘА, абҵара 23 – Sputnik, Бадри Есиава. Ахәаахәҭратә комплекс "Континент" аиурист Александр Кузнецов дырӷьычит ҳәа ажәабжь ареспубликатә АИХ (СМИ) рҟны абҵара 23 рзы ицәырҵыз Аԥсны Аҩныҵҟтәи аусқәа рминистрра ииашам ҳәа азырҳәеит.
Аусбарҭа апресс-маҵзура адыррақәа рыла Кузнецов ихатә усқәа рзы ареспублика далҵны дыҟан, иҭел аусура аанкылан. Убри иахылҿиааит дырӷьычит ҳәа ауҳәансҳәангьы.
"Кузнецов иҭел анаднакыла ибеит хыԥхьаӡара рацәала ауаа шизасуаз. Урҭи иареи реицәажәараан иарҳәеит ирылаҵәаз ажәабжь атәы", — иҳәеит аусбарҭа аусзуҩы.
"Континент" — Аԥсны инареиҳау хәаахәҭратә центруп. Аусура хацнаркит 2004 шықәса рзы. Усурала еиқәнаршәеит 130-ҩык Гагра ауааԥсыра.
2014 шықәса рашәарамза 5 рзы ашьаҭаркыҩцәа рыбжьара иҟалаз аимак иахҟьаны иахьанӡа аусура аанкылоуп.